Document ID: 32004R1332

KOMISIJAS REGULA (EK) Nr. 1332/2004
(2004. gada 20. jūlijs)
par pastāvīgu atļauju izmantot konkrētas piedevas lopbarībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEC par barības piedevām lopbarībā (1), un jo īpaši tās 3. pantu un 9.d panta 1. punktu,
tā kā:
(1)
Direktīva 70/524/EEC paredz atļauju Kopienā izmantot noteiktas piedevas. Minētās direktīvas C pielikuma II daļā minētās piedevas var atļaut izmantot bez laika ierobežojumiem, ja ir ievēroti noteikti nosacījumi.
(2)
Endo-1,4-beta-ksilanāzes fermentu preparātu, kas iegūts ar Aspergillus oryzae (DSM 10287), ar Regulu (EK) Nr. 1436/98 (2) uz pagaidu laiku pirmo reizi atļāva izmantot attiecībā uz gaļas cāļiem, gaļas tītariem un sivēniem.
(3)
Endo-1,4-beta-ksilanāzes un endo-1,4-beta-glikanāzes fermentu preparātu, kas iegūts ar Humicola insolens (DSM 10442), ar Regulu (EK) Nr. 1436/98 (2) uz pagaidu laiku pirmo reizi atļāva izmantot attiecībā uz gaļas cāļiem.
(4)
Ir iesniegti jauni dati attiecībā uz pieteikumiem atļaut izmantot abus minētos fermentu preparātus bez laika ierobežojumiem. Veicot novērtējumu, secināts, ka Direktīvā 70/524/EEK paredzētie nosacījumi šādai atļaujai ir ievēroti attiecībā uz abiem preparātiem.
(5)
Tādēļ minēto fermentu preparātu izmantošana, ievērojot noteiktus nosacījumus, jāatļauj bez laika ierobežojumiem.
(6)
Pieteikumu novērtējums rāda, ka jāparedz noteikta kārtība, lai aizsargātu darbiniekus no šīs regulas pielikumos minēto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (3).
(7)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Preparātus, kas pieder pie šīs regulas I un II pielikumā minētās grupas “Fermenti”, atļauj kā dzīvnieku barības piedevas izmantot bez laika ierobežojumiem saskaņā ar minētajos pielikumos paredzētajiem nosacījumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. jūlijā

Labels: 17
16
6